EUROOPAN YHTEISÖJEN KOMISSIO 
Bryssel, 24.10.1996 
KOM(96) 521 lopull. 
KOMISSION TIEDONANTO NEUVOSTOLLE 
YHDISTYNEEN KUNINGASKUNNAN HALLITUKSEN KUUDENNEN 
NEUVOSTON DIREKTIIVIN (77/388/ETY) 30 ARTIKLAN JA NEUVOSTON 
DIREKTIIVIN 92/12/ETY 23 ARTIKLAN 2 KOHDAN NOJALLA ESITTÄMÄ 
PYYNTÖ ERITYISTOIMENPITEIDEN JATKAMISESTA 

Johdanto 
Komission pääosastossa 29 päivänä heinäkuuta 1996 saapuneeksi kirjatulla kirjeellä 
Yhdistyneen kuningaskunnan hallitus pyysi jäsenvaltioiden liikevaihtoverolain­
säädännön yhdenmukaistamisesta - yhteinen arvonlisäverojärjestelmä: yhdenmukainen 
määräytymisperuste - 17 päivänä toukokuuta 1977 annetun kuudennen neuvoston 
direktiivin (77/388/ETY) 30 artiklan ja valmisteveron alaisia tuotteita koskevasta 
yleisestä järjestelmästä sekä näiden tuotteiden hallussapidosta, liikkumisesta ja 
valvonnasta 25 päivänä helmikuuta 1992 annetun neuvoston direktiivin 92/12/ETY 23 
artiklan 2 kohdan perusteella lupaa mainituista direktiiveistä poikkeavien 
erityistoimenpiteiden jatkamiselle. 
Kuudennen neuvoston direktiivin 30 artiklan ja neuvoston direktiivin 92/12/ETY 23 
artiklan 2 kohdan mukaisesti muille jäsenvaltioille ilmoitettiin Yhdistyneen 
kuningaskunnan pyynnöstä 29 päivänä elokuuta 1996 päivätyllä kirjeellä. Edellä 
mainittujen artiklojen nojalla komissio tai jäsenvaltiot voivat pyytää asian käsittelemistä 
neuvostossa. 
Toimenpiteen kuvaus 
Yhdistynyt kuningaskunta haluaa jatkaa arvonlisävero- ja valmisteverovapautusten 
myöntämistä NATÖ:n ulkopuolisille Kansainyhteisön joukko-osastoille ja niiden 
henkilöstölle samalla tavoin kuin NATO:n joukko-osastoille Tällaisia vapautuksia on 
myönnetty 1940-luvun lopusta alkaen Yhdistyneen kuningaskunnan ja monien 
Kansainyhteisön maiden tekemien kahdenvälisien sopimusten perusteella 
Tällä hetkellä Yhdistyneessä kuningaskunnassa on verovapautuksia pyytäviä joukkoja 
kuudesta NATOn ulkopuolisesta Kansainyhteisön maasta, nimittäin Australiasta,. 
Bangladeshista, Intiasta, Malesiasta, Uudesta-Seelannista ja Pakistanista, yhteensä noin 
400 henkeä. . -
Yhdistyneen kuningaskunnan esittämä pyyntö koskee 
a) Kansainyhteisön joukko-osastojen ja niiden henkilöstön maahantuomia tavaroita 
Tällä hetkellä Kansainyhteisön joukko-osastot saavat vapautuksen tulleista samoin 
kuin NATO n joukko-osastot. Yhdistyneeseen kuningaskuntaan sijoitettujen 
Kansainyhteisön joukkojen henkilöstö saa tuoda maahan tullitta oleskelun aikana 
käyttöönsä tarkoitetun koti-irtaimiston. Lisäksi henkilöstö saa voimassa olevien 
varastosopimusten mukaisesti kuukaudessa tietyn määrän tullittomia ja 
arvonlisäverottomia alkoholi- ja tupakkatuotteita. 
b) Kansainyhteisön joukko-osastojen ja niiden henkilöstön Yhdistyneestä 
kuningaskunnasta ostamia tavaroita ja palveluita 
Yhdistyneeseen kuningaskuntaan sijoitetuille Kansainyhteisön joukoille myönnetään 
tällä hetkellä arvonlisävero- ja valmisteveiovapautus ilman rajoituksia virkakäyttöön 
ostetuille tavaroille ja palveluille. Joukkoihin kuuluvat henkilöt saavat vapautuksen 
veroista ostaessaan vähintään 10 Englannin punnan arvoisia kestokulutushyödykkeitä. 
Kestokulutushyödykkeet ovat tavaroita, jotka kestävät jatkuvassa käytössä vähintään 
yhden vuoden ja voidaan viedä maasta komennusajan loputtua. Joukko-osastojen 
henkilöstöön kuuluville myönnetään verovapautus myös virallisilla työmatkoilla 
käytetystä polttoaineesta. 
Vapautus myönnetään palauttamalla vero(t). Sijoitetut joukot toimittavat veron 
(verojen) palautuspyynnöt tulliviranomaisille. Kun ostoksen tekijä kuuluu sijoitettujen 
joukkojen henkilöstöön, palautuspyynnön on kuljettava joukko-osaston kautta, joka 
hyväksyy sen ennen viranomaisille toimittamista. 
c) Kansainyhteisön joukko-osastojen ja niiden henkilöstön Euroopan yhteisön alueelta 
ostamat tavarat ja palvelut 
Kansainyhteisön joukko-osastot eivät tällä hetkellä tee hankintoja muista 
jäsenvaltioista. Tarkoituksena on kuitenkin laajentaa Kansainyhteisön 
joukko-osastoille myönnetty vapautus muista jäsenvaltioista tehtyihin hankintoihin. 
Oikeudellinen tilanne 
Yhteisön lainsäädännössä ei tällä hetkellä sallita arvonlisävero-ja valmisteverovapautusten 
myöntämistä Kansainyhteisön joukko-osastoille 
Maahantuonnin yhteydessä vapautus arvonlisäverosta myönnetään ainoastaan tavaroille, 
jotka kuuluvat kuudennen alv-direktiivin 14 artiklan I kohdan d alakohdan 
soveltamisalaan kuten 28 päivänä maaliskuuta 1983 annetussa neuvoston direktiivissä 
83/18 l/ETY säädetään. Kansainyhteisön joukko-osastojen maahantuomat tavarat eivät ole 
oikeutettuja vapautukseen tässä suhteessa 
Hankinnat Yhdistyneestä kuningaskunnasta, mukaan lukien hankinnat yhteisön alueelta, 
vapautetaan arvonlisäverosta kuudennen direktiivin 15 artiklan 10 kohdan nojalla, joka 
kuitenkin koskee ainoastaan yhteiseen puolustustoimintaan osallistuvia NATO:n joukko-
osastoja. Tavaratoimituksia Kansainyhteisön joukko-osastoille ei voida vapauttaa verosta 
tämän säännöksen nojalla. 
Valmisteveron alaiset tuotteet vapautetaan valmisteverosta direktiivin 92/12/ETY 23 
artiklan 1 kohdan nojalla, jos tuotteet on tarkoitettu tietyille tahoille Tämä vapautus ei 
koske toimituksia Kansainyhteisön joukko-osastoille. 
Komission viielipide 
Kuudennen direktiivin 30 artiklassa ja direktiivin 92/12/ETY 23 artiklan 2 kohdassa 
säädetyn menettelyn mukaan jäsenvaltiot voivat tehdä kolmansien maiden tai 
kansainvälisten järjestöjen kanssa sopimuksia, jotka sisältävät poikkeuksia edellä 
mainituista direktiiveistä. Tällaiset poikkeukset ovat kuitenkin oikeutettuja ainoastaan 
silloin, kun niissä noudatetaan yleistä arvonlisäverojärjestelmää ja valmisteveron alaisia 
tuotteita koskevia yleisiä järjestelyjä. 
Yhdistyneen kuningaskunnan hallitus on pyytänyt tämän menettelyn soveltamista 
Yhdistyneeseen kuningaskuntaan sijoitetuille Kansainyhteisön joukoille ja niiden 
henkilöstölle myönnettyihin vapautuksiin arvonlisäverosta ja valmisteverosta. Pyyntö 
koskee sekä tavaroiden maahantuontia että toimituksia Yhdistyneestä kuningaskunnasta ja 
myös yhteisön alueelta. 
Komissio on sitä mieltä, että menettelyä on kuitenkin sovellettava rajoitetusti. Tätä ei 
oteta huomioon Yhdistyneen kuningaskunnan pyynnössä, jossa lupaa haetaan 
Kansainyhteisön joukko-osastojen kohtelemiseksi samalla tavoin kuin NATO:n joukko-
osastoja kohdellaan 
Pyynnön hyväksyminen tarkoittaisi käytännössä sitä, että Kansainyhteisön joukko-osastot 
hyötyisivät kuudennen direktiivin 15 artiklan 10 kohdan kaltaisesta tavaratoimitusten ja 
palveluiden arvonlisäverovapautuksesta. Sama koskee myös näiden joukko-osastojen 
maahantuomia tavaroita, jotka eivät kuulu direktiivissä 83/18l/ETY määriteltyyn 14 
artiklan 1 kohdan d alakohdan soveltamisalaan Seurauksena on, että sisämarkkinoilla 
tällaista vapautusta ei rajoitettaisi yhteen jäsenvaltioon, vaan sitä olisi sovellettava koko 
yhteisössä noudattaen Yhdistyneen kuningaskunnan vastaanottavana jäsenvaltiona 
asettamia rajoituksia. Tämän seurauksena lupa soveltaa vapautusta Kansainyhteisön 
joukko-osastoihin johtaisi itse asiassa direktiivissä 83/18l/ETY määritellyn kuudennen 
direktiivin 14 artiklan I kohdan d alakohdan mukaisen vapautuksen soveltamisalan ja 15 
artiklan 10 kohdan mukaisen vapautuksen soveltamisalan laajentumiseen. Tällainen 
laajentuminen edellyttäisi kyseisten direktiivien muuttamisia, mikä vaikuttaisi kaikkiin 
jäsenvaltioihin. Tässä suhteessa komissio ei pidä poikkeusmenettelyä sopivana 
toimenpiteenä. 
Tämän perusteella komissio ei pidä sopivana esittää ehdotusta neuvoston päätökseksi, 
jossa annettaisiin Yhdistyneelle kuningaskunnalle lupa soveltaa yleisestä 
arvonlisäverojärjestelmästä poikkeavia toimenpiteitä. 
Komission mielestä on erittäin tärkeää varmistaa yhteisön lainsäädäntöön sisältyvien 
arvonlisävero- ja valmisteverosäännösten johdonmukaisuus Koska poikkeuksellisten 
toimenpiteiden soveltaminen Kansainyhteisön joukko-osastojen vapauttamiseksi 
arvonlisäverosta aiheuttaa periaatteellista vastusta, komissio kehottaa Yhdistynyttä 
kuningaskuntaa harkitsemaan uudestaan valmisteverotoimenpidettä koskevaa pyyntöään. 
Päätelmä 
Koska poikkeusmenettelyn soveltaminen kyseisiin järjestelyihin aiheuttaa periaatteellista 
vastustusta, komissio pyytää, että asia otetaan käsiteltäväksi neuvostossa kuudennen 
neuvoston direktiivin 30 artiklan ja neuvoston direktiivin 92/12/ETY 23 artiklan 2 kohdan 
mukaisesti. 
ISSN 1024-4492 
KOM(96) 521 lopullinen 
ASIAKIRJAT 
n 09 
Luettelonumero : CB-CO-96-526-FT-C 
ISBN 92-78-10405-1 
Euroopan yhteisöjen virallisten julkaisujen toimisto 
L-2985 Luxemburg